છેલ્લા કેટલાક સમયથી વિરારની કનેક્ટિવિટી વધતાં એ હૉટ ડેસ્ટિનેશન બની ગયું છે. ચર્ચગેટ, અંધેરી અને બોરીવલી જેવાં સ્ટેશનોથી વિરાર માટેની વધારે ને વધારે ટ્રેનો શરૂ થઈ રહી છે અને સાથે-સાથે બોરીવલીથી વિરાર સુધીનો રોડમાર્ગ પણ ડેવલપ થઈ ગયો છે. હવે રોડમાર્ગે બોરીવલીથી ચાલીસ જ મિનિટમાં વિરાર પહોંચી શકાય છે. આ આંતરિક રોડમાર્ગ તૈયાર થયો હોવાને કારણે વસઈ, વિરાર અને નાલાસોપારામાં પણ આંતરિક બસસર્વિસ શરૂ થઈ છે. આ સિવાય અહીં શરૂ થયેલું ધ રુસ્તમજી એવરશાઇન યઝુ પાર્ક લેટેસ્ટ આકર્ષણ છે. આ વિસ્તારમાં હાલમાં ડેવલપ થયેલું રુસ્તમજી એવરશાઇન ગ્લોબલ સિટી ખરેખર મોટું ડેવલપમેન્ટ છે. આ સિવાય સબવે, ડી માર્ટ અને મૅક્ડોનલ્ડ્સ જેવી બ્રૅન્ડ્સ પણ વિરારમાં શરૂઆત કરવા તલપાપડ છે. આ સિવાય અહીં મેડિકલ, એજ્યુકેશનલ, શૉપિંગની તેમ જ એન્ટરટેઇનમેન્ટ ફૅસિલિટી પણ પૂરતા પ્રમાણમાં છે.